Årets udgravninger
2025-02-04 19:00 - 21:00 (Europe/Copenhagen)
Arkæologerne i Museum Sønderjylland har igen fornøjelsen af at invitere til en hyggelig foredragsaften, hvor nogle af museets arkæologer præsenterer et udpluk af det forgangne års spændende arkæologiske udgravninger.

Vi kommer som sædvanlig vidt omkring i det sønderjyske og slår også et smut op i Kolding Kommune.

Program følger, se link til museum

Arrangementet er gratis

Arkæologi Haderslev

Dalgade 7, 6100 Haderslev

Årets udgravninger i Kolding og Sønderjylland 2024.
2025-02-18 19:00 - 21:00
Kom med til en aften i arkæologiens tegn.

Der vil på aftenen være korte indlæg om et antal af museets spændende udgravninger i Sønderjylland og Kolding Kommune i 2024.

Program kommer på museets hjemmeside i midten af januar 2025.

Arrangementet finder sted i Søstrehuset i Christiansfeld

Runologens stjerne fund.
2025-02-27 19:00 - 21:00
isbeth Imer er runolog, museumsinspektør og seniorforsker på Nationalmuseet. Hun er forfatter til en lang række bøger og artikler om dansk og nordisk skrifthistorie og en dreven foredragsholder.

I aftenens foredrag vil hun give en kort introduktion til runeskriften og dens udvikling og derefter fokusere på vigtige genstande og monumenter med runer på og de fund, som har betyder noget særligt for sprog-, skrift- og kulturhistorien. Vi kommer til at besøge berømtheder som guldhornene, Jelling-stenene, Vindelev-brakteaten og et makabert fund af en hjerneskal med runer fra Ribe

Foredraget er i samarbejde med Folkeuniversitetet og Sønderjyllands Amatørarkæologer

Billetinfo:

Max 2. gratis billetter pr. medlem af Sønderjyllands Amatørarkæologer

Arkæologi Haderslev

Dalgade 7, 6100 Haderslev

DIME PLUS INTRO
2025-03-01 10:00 - 15:30
Vi demonstrerer de mange forbedringer og ny funktioner i DIME såsom sporlig, deling af fund og træfmodul. Hvis vejret tillader det, vil vi teste det på en mark efterfølgende. Sted er klublokalet Erik Eriksens vej 5, 6500 Vojens.

Gifteklar og hjemmefra – jernalderkvinder på rejse?
2025-03-13 19:00 - 21:00
Migration er ikke et nyt fænomen.

Mennesker er til alle tider rejst, flyttet, flygtet – såvel i større eller mindre grupper, endda hele folkeslag – men også som familier og individer.

Både mænd, kvinder og børn rejste.

Ud over at være en vigtig del af en individuel livshistorie, bliver enkelte menneskers rejser samlet set en del af en større fortælling om samfunds mobilitet og interaktion – både før og nu.

Fra vore breddegrader findes der ingen rejseberetninger fra forhistorisk tid, men til gengæld er de arkæologiske levn fyldt med information, der kan belyse mobilitet og migration.

Gravfundene er særligt velegnede som kilde. Bedst er det, hvis der er bevaret humant knoglemateriale, så man kan analysere gener og isotoper.

Men det er sjældent tilfældet, særligt i Syd- og Sønderjylland. I stedet må vi ty til de genstande, der findes i gravene, for de kan også være med til at løfte sløret for, om der er tale om tilflyttere eller lokale.

I foredraget er der fokus på jernalderkvinder på rejse. Ud fra forskellige eksempler fra det sydskandinaviske område fortælles om, hvordan der kan gemme sig en slags ”kode” i kvindegravene om kvindernes identitet og oprindelse. Her er dragtudstyr og smykker vigtige.

Hvorfor kvinderne rejste, ved vi ikke. En grund kunne være, at de indgik i ægteskaber langt fra deres hjemegn. De var gifteklar og hjemmefra!

Foredraget er ved Museumsinspektør Lene Heidemann Lutz, Museum Sønderjylland

Billetinfo:

Årskort: Max 2 billetter pr. årskortholder

Venneforening: Max 2 billetter pr. medlem

Sønderjyllands amatørarkæologer: Max 2 billetter pr. medlem

Foredraget er i samarbejde med Sønderjyllands Amatørarkæologer og Folkeuniversitetet.

Foto: Fra Stenderup/Gryden, grav 26. Foto: Jørgen Andersen, Museum Sønderjylland

Arkæologi Haderslev

Dalgade 7, 6100 Haderslev

Jernalderbebyggelsen ved Hedegård
2025-03-27 19:00 - 21:00
Hedegård i Midtjylland har siden 1980’erne været kendt som en af Nordeuropas rigeste gravpladser og største landsbyer fra tiden omkring Kristi fødsel. Ved geofysiske undersøgelser opdagedes i 2015 en stor befæstning midt i landsbyområdet.

Nye udgravninger i dette område danner sammen med de tidligere udgravede grave basis i et forsknings- og udgravningsprojekt: UNDER PRES, som finansieres bl.a. af Kulturministeriets Forskningsfond og Augustinus Fonden og er et tæt samarbejde mellem Moesgård Museum, Museum Horsens og Museum Midtjylland. Projektet skal belyse de skandinaviske samfunds reaktion på det ekspanderende Romerrige, der i det første århundrede før Kr. kom ganske tæt på folkene heroppe.

Foredraget vil omhandle både de ældre udgravninger og de nyeste fra 2024 og give eksempler på den arkæologiske hverdag i dag og for snart 40 år siden. Hedegårds betydning for forståelsen af vores historie vil naturligvis også blive berørt.

Foredraget er ved arkæolog og forsker, mag.art. Orla Madsen

Billede:

Romersk dolk fundet i Hedegård i 1992. Foto Maja Theodoraki.

Foredraget er i samarbejde med Folkeuniversitetet og Sønderjyllands Amatørarkæologer

Arkæologi Haderslev

Dalgade 7, 6100 Haderslev

test
2025-04-04 08:00 - 17:00
Skriv et svar Annuller svarYou must be logged in to post a comment.

test event

Detektor Intro
2025-04-05 09:30 - 16:00
Teori på Hammelev skole og praktik på en mark med de gamle. gentages d.6-4 hos flintøksen.dk i Vejle.

vi gennemgår lovgivning, fundregistrering ved hjælp af appen DIME+ som det forventes i har installeret, omhu/fundhåndtering, gode kilder m.m

Vi spiser medbragt madpakke og tager derefter ud på en mark i nærheden. Der vil være begrænset mulighed for at låne en detektor. Husk en blyant og solid fodtøj. adressen er Erik Eriksens vej 5, 6500 Vojens. Kør ind på skolens parkeringsplads. Gå igennem første dør og ind til venstre op et trin.

Tilmelding på formand@sjaa.dk

Skriv et svar Annuller svarYou must be logged in to post a comment.

Generalforsamling og arkæologiens dag 27 april 25 9:30
2025-04-27 09:30 - 15:30
Generalforsamling jævnfør vedtægter her på siden. Vi mødes i klubbens lokaler i Hammelev, Erik Eriksens vej 7, 6500 Vojens (Skolens Parkeringsplads ind af første dør og til venstre ind af dør. Alarm går hvis I går ligeud)

Bestyrelsen foreslår at foreslå at ændre regnskabsåret til kalender år frem for 1 april til 31 marts. Begrundelse er, at vi så kan afholde generalforsamling tidligere hvor i i ikke har så mange andre aktiviteter. Ordlyden om tidspunkt for afholdelse af generalforsamling skal så også ændres så det kan ske Februar til og med april

Foreningen betaler for lidt smørrebrød og kaffe. Tilmelding på formand@sjaa.dk eller på opslag på Facebook.

Torben, Brian, Paul og Karin er på valg. Plus der mangler 2 supleanter ( kom med forslag).Revisor genopstiller

Yderligere info tilføjes løbende.

Hilsen bestyrelsen

Mød detektorister fra Østrig. Foredrag og detektortur.
2025-05-02 09:00 - 16:00
Den østrigske arkæolog Harald Stadler samarbejder med østrigske detektorfolk. Harald har organiseret en tur til Danmark hvor en lille flok kommer op. Om formiddagen introduseres de til vores verden på museet Dalgade 7😊 I er velkommen til at deltage. Anders Hartvig vil introdusere dem til hvordan museerne arbejder med danefæ m.m. og jeg vil fortælle om vores forening og introdusere DIME. Tænker også at Harald vil fortælle lidt. Efterfølgende vil vi tage ud på en mark. Mere følger angående tilmelding og sted.

Skriv et svar Annuller svarYou must be logged in to post a comment.

Museumsafsøgning ved Hejls
2025-06-08 10:00 - 16:00
ca.8 personer. Alle pladser PT besat.

Isted hede kalder!
2025-07-26 09:00 - 15:00
Slaget ved Isted hede var det det største slag i danmarkshistorien og 175 året markeres d.26 juli på Isted hede. Slagmarks arkæologen Jockim Weise arrangerer at 30 detektor gængere sammen med tilmeldt publikum søger på slagmarken. SJAA er tildelt 15 pladser. Det foregår 10-12 og 13-15 med frokost serveret af bundeswehr. Fra 9:30-10 giver Jockim en intro. Tilmelding helst på Facebook, ellers på formand@sjaa.dk

Mere følger

Detektorintro
2025-08-30 09:30 - 15:30
Lørdag d.30 august kl. 9:30 indbyder Sønderjyllands Amatørarkæologer (SJAA) til metaldetektorkursus og efterfølgende træf, hvor alle interesserede er velkomne. Vi mødes i vores lokale på Hammelev skole Erik Eriksens vej 7, 6500 Vojens ( kør efter adresse og ikke skolen) Tilmelding sker på formand@sjaa.dk

Er du ny detektorfører, eller er du nysgerrig, og kunne tænke dig at høre mere om, hvad denne spændende hobby indebærer, så har du muligheden her, hvor du vil møde ligesindede.

Dagen vil starte med at Arne Hertz, formand for SJAA, gennemgår lovgivningen på området, registrering og behandling af fund, gode tips og meget mere. Det hele bindes sammen ved hjælp af appen DIME+. Det forventes at du medbringer en smartphone hvor du er logget ind på DIME+. Konto med login oprettes nemmest på www.metaldetektorfund.dk . Hvis det skulle drille, så fortvivl ikke, så hjælper vi gerne på selve dagen.

Der vil være kaffe på kanden og ca. 11:30 spises den medbragte madpakke, og herefter kører vi i marken, hvor vi møder nogle af de erfarne detektorfolk. De vil være til rådighed og give råd og vejledning. Har du ingen detektor, vil der være et mindre antal detektorer til lån. Alternativt kan du følges med en af de erfarne.

Kurset slutter ca. kl. 15:30, hvor vi evaluerer på dagens fund.

Der vil være et gebyr på 20 kr, der dækker vin til den lodsejer der stiller areal til rådighed.

Har du spørgsmål er du velkommen til at ringe eller skrive til undertegnede. 23343296

formand@sjaa.dk

M.v.h.

Arne Hertz

Formand for Sønderjyllalnds Amatørarkæologer.

P.S. Flintøksen i Vejle tilbyder et analogt kursus søndag d.31 august

Træf ved Nagbøl syd for Lunderskov
2025-08-31 10:00 - 15:30
TRÆF – 31/08 2025 kl. 10.00-15.00(kom i god tid, så vi kan starte samlet)Ved Nagbøl, syd/vest for Lunderskov.

Museet starter forundersøgelser i forbindelse med solcelleprojektet i uge 36 og ønsker markerne afsøgt inden opstart. De første 20 hektar er nu høstet (stub).

Fund DIMEs og afleveres på dagen inkl. udfyldt fundseddel. Arkæolog Mads Leen Jensen fra museet kigger forbi.

For at sikre en velfungerende og vellykket afsøgning er det bedst, hvis følgende er på plads:

• Appen DIME+ skal være installeret på din mobiltelefon, og sporlog skal være aktiveret.

• Sørg for at kende proceduren for at deaktivere batteribesparelse på din Android-enhed, så appen fungerer korrekt under hele afsøgningen.

• Indtjekning sker ved ankomst til stedet ved henvendelse til Jørn Anders Hansen – du skal scanne en QR-kode.

• Husk at oplade din mobiltelefon.

Det bliver så godt!

Tilmelding på formand@sjaa.dk

Invitation til detektortræf på Als!
2025-09-07 10:00 - 16:00
🔍 🔍

Hej alle detektorførere! Bertel inviterer medlemmer.

Vi arrangerer en hyggelig dag på Als, hvor vi får mulighed for at gå på to spændende marker, hvor der tidligere er gjort fine fund – bl.a. mønter og effekter fra 1864!

En del af krigen i 1864 foregik på disse marker, hvorfor der potentielt kan være rigtig interessante fund.

📅 Dato: Søndag den 7. september 2025

🕙 Tid: Kl. 10.00 – 16.00 (eller indtil vi er trætte)

📍 Sted: skriv til formand@sjaa.dk

Markerne er stubmarker.

Vi tænder grillen klokken 12.00 ca. 300 meter fra markerne . hvor der er:

✔️ 1864 pølser fra Rønhaveslagteren og brød til 20 kr.

✔️ Øl, sodavand og vand til 5 kr.

✔️ Toiletter

✔️ Mulighed for at sidde ned og slappe af

Vær opmærksom på, at Speckdeckel detekt vil filme en film til YouTube. Hvis I ikke ønsker at være med på filmen, vil vi gerne vide besked, så sørger vi for, at I ikke fremgår.

Husk at tage dit grej, godt humør og måske lidt ekstra til ganen med. 😊

👉 Tilmelding: Skriv en kommentar her i opslaget.

👉 Lodsejervin 15 kr.

👉 Vi bruger Dime+, så husk at have det installeret på telefonen.

Vi glæder os til en dag fyldt med spænding, hygge og måske nogle fantastiske fund!

Max 40 deltagere

Mange hilsner fra Bertel.

Vindelevskatten
2025-09-18 19:00 - 21:00
Kom om hør om de fantastiske guldbrakteater. Læs mere i linket til museet og følg med i ændringer

Detektortræf ved Øster Højst
2025-09-28 10:00 - 16:00
Vi har været der før og fundet fine mønter, både romersk og 16XX. Adresse oplyses på 23343296😀

Fra befolkninger til familier, fra Stepperne til Jylland: Nyt om samarbejdet mellem arkæologi og genetik
2025-10-09 19:00 - 21:00
I dette foredrag ser vi på de store forskningsmæssige gennembrud, der med afsæt i genetiske analyser i disse år gør os klogere på mange centrale spørgsmål om forhistorien.

Vidt forskellige aspekter af samfundet – fra migration over store afstande til familiemønstre – er blandt de spørgsmål, som samarbejdet mellem arkæologien og genetikken kan gøre os klogere på. Gennem eksempler fra den yngre stenalder (neolitikum) i det nordlige og centrale Europa – bl.a. Jylland – kigger vi nærmere på de forskellige typer genetiske analyser, og hvordan de spiller sammen med arkæologiske kilder og analyser i at belyse alt fra de største skel i Europas forhistorie til dagligdagsliv og specifikke, dramatiske begivenheder for 5000 år siden.

Foredraget er ved: Lektor og forskningsprogramleder Niels Nørkjær Johannsen, Aarhus Universitet

Foredraget er i samarbejde med Sønderjyllands Amatørakæologer og gratis for 2 i medlemshusstanden. Tjek linket for eventuelle ændringer

Dybbøl
2025-10-25 10:00 - 15:30
Vi tager en tur med detektor. Info om parkering kommer. Brug DIME

Errestedskatten og dens opland.
2025-11-06 19:00 - 21:00
Foredraget vil præsentere et forskningsprojekt med udgangspunkt i Errestedskatten, en møntskat der blev fundet få km nord for Haderslev i 2014.

Det er det første fund af en møntskat fra 1000-tallet i Sønderjylland. Vi har i de sidste par år arbejdet med at analysere hele skattefundet.

Vi har opnået spændende resultater, som fortæller nyt om de ældste danske mønter.

Vi har set på hvordan skatten kan fortolkes i lyset af andre næsten samtidige skattefund fra Jylland og Fyn, og vi har forsøgt at indskrive fundet i en større fortælling om vikingetiden i Haderslevs opland.

Projektet er et samarbejde mellem Museum Sønderjylland/Haderslev og Nationalmuseet, støttet af Kulturministeriets Forskningsudvalg og af Adv. Axel Ernsts og frk. Alfrida Ernsts Legat til Støtte af numismatisk forskning i Danmark.

Du kan opleve blandt andet Kærlighedsperlen i udstillingen Detektor – Fantastiske amatørfund på Arkæologi Haderslev –LÆS MERE HER

Foredraget er ved seniorforsker Helle Horsnær, Nationalmuseet

Foredraget er i samarbejde med Sønderjylland Amatørarkæologer. Hvor 2 fra en medlemshusstand kommer gratis ind. Se også Link til museum og eventuelle ændringer.

Arkæologi Haderslev

Dalgade 7, 6100 Haderslev

Den slaviske påvirkning af Danmark i vikingetiden / tidlig middelalder
2026-01-07 19:30 - 21:00
Spændende foredrag arrangeret af Haderslev Museums Arkiv og Museumsforening Onsdag d.7 januar.. læs mere i nedenstående link. Koster 70 kr.

Årets udgravninger 2025
2026-01-29 19:00 - 21:00
Arkæologi Haderslev

Arkæologerne i Museum Sønderjylland har igen fornøjelsen af at invitere til en hyggelig foredragsaften, hvor nogle af museets arkæologer præsenterer et udpluk af det forgangne års arkæologiske udgravninger.

Vi kommer som sædvanlig vidt omkring i det sønderjyske og slår også et smut op i Kolding Kommune.

Program kommer i starten af 2026. Se mere i linket nedenfor til den tid.

Det er gratis at deltage i foredraget.

Reservér din plads allerede i dag.

Arkæologi Haderslev

Dalgade 7, 6100 Haderslev

Med arkæologen på arbejde: Fra romansk til gotisk – de ældste teglstenskirker i Sønderjylland
2026-02-12 19:00 - 21:00
Arkæologi Haderslev

Kom med arkæologerne på arbejde og hør om Sønderjyllands mangfoldige kulturhistorie og et blik ud til en større verden.

Torsdag 12. februar kl. 19-20.30

Fra romansk til gotisk – de ældste teglstenskirker i Sønderjylland.

Sønderjylland er Danmarks grænse mod det store Europa, og kulturelle impulser, teknologi og knowhow passerer naturligt gennem grænselandet og videre mod nord.

I 1100-tallet bredte teglbrændingsteknikken sig ligeledes mod nord, og blev i middelalderens løb en meget vigtig del af dansk arkitektur og kultur.

Hvem, der bragte teglstenen til Norden, er usikkert, men Kirkens globale netværk har utvivlsomt spillet en væsentlig rolle, og i Sønderjylland er det også tydeligt, at hovedparten af teglstensbyggerierne fra 1100- og 1200-tallet var kirker.

I foredraget skal vi se på nogle af disse tidlige og til tider usædvanlige teglstenskirker, der har været med til at forme det sønderjyske kulturlandskab i højmiddelalderen og søge at karakterisere de globale arkitekturnetværk, arkitekturen blev rundet af.

Foredraget er ved enhedsleder for arkæologi Morten Larsen, Museum Sønderjylland

Foredraget er i samarbejde med Sønderjyllands Amatørarkæolger og er gratis for 2 i medlemshusstanden. Tjek altid nedenstående link for ændringer.

Arkæologi Haderslev

Dalgade 7, 6100 Haderslev

Vælg billetter

SJAA Generalforsamling
2026-02-28 09:30 - 13:30
Generalforsamling jævnfør vedtægter 28-2-26 kl. 9:30 til ca. 13:30 i Klubbens lokaler Erik Eriksens vej 7, 6500 Hammelev pr.vojens. Der vil blive serveret smørrebrød. Tilmelding formand@sjaa.dk

Valg af dirigent.Valg af referent.Aflæggelse af beretning.Aflæggelse af regnskab.Valg af bestyrelse, 2 suppleanter og revisor.Fremlæggelse af planer for det kommende år.Behandling af forslag fra medlemmerne. Forslagene må være formanden i hænde senest otte dage inden generalforsamlingen holdes.Fastsættelse af kontingent for det kommende år.Vedtægtsændring.Eventuelt.

Hilsen Bestyrelsen

Med arkæologen på arbejde: Mønter til konges byer - Ribe- og Hedebymønter fra 800-årene
2026-03-05 19:00 - 21:00
Kom med arkæologerne på arbejde og hør om Sønderjyllands mangfoldige kulturhistorie og et blik ud til en større verden.

Torsdag 5. marts kl. 19-20.30

Mønter til konges byer – Ribe- og Hedebymønter fra 800-årene

Frem til årtusindskiftet kendtes omkring 100 danske mønter fra 800-årene.

Siden har særligt brugen af metaldetektor kraftigt forøget antallet, så der nu kendes mere end 540 mønter, heraf ca. halvdelen fra Damhus-skatten (2018).

Foredraget vil præsentere en analyse af det kraftigt forøgede antal mønter, herunder typer, datering, geografisk spredning samt mønternes anvendelse som både betalingsmiddel og smykker.

Foredraget er ved Museumsinspektør Claus Feveile, Museum Vest

Foredraget er i samarbejde med Sønderjyllands Amatørarkæolger og er gratis for 2 i en medlemshusstand. Tjek nedenstående for eventuelle øndringer.

Arkæologi Haderslev

Dalgade 7, 6100 Haderslev

Arkæologi Haderslev

Danske Amatørarkæologer Generalforsamling
2026-03-14 11:00 - 15:00

Med arkæologen på arbejde: Sydjyske skattefund fra Svenskekrigstiden – og hvad de beretter om deres samtid
2026-03-19 19:00 - 21:00
Kom med arkæologerne på arbejde og hør om Sønderjyllands mangfoldige kulturhistorie og et blik ud til en større verden.

Torsdag 19. marts kl. 19-20.30

Sydjyske skattefund fra Svenskekrigstiden – og hvad de beretter om deres samtid.

Den danske kongemagt var voldsomt involveret i talrige krige i 1600-tallet, og der er mange spredte kilder til at forstå tidens tragedier.

Både dybt faglige og de lidt mere folkelige.

Alle kender f.eks. fortællingen om Gøngehøvdingen og hans frihedskamp – historierne er nok pyntede gevaldigt, men de bærer også vidnesbyrd om krigens påvirkning i det østdanske.

Desværre har vi ikke lignende spændende historier i det jyske, men til gengæld har vi virkelig mange sølvskatte fra svenskekrigstiden – og de fortæller mindst lige så stort og spændende, når man bruger dem som kilde.

De viser f.eks. tydeligt, at den jyske halvø blev ramt hårdt af krigene i 1620’erne, 1640’erne og 1650’erne, og at følgerne af krigens rædsler var voldsomme for tidens danskere.

I dagens foredrag zoomer vi lidt ekstra ind og kigger på den sydjyske region ved at skabe et overblik over 1600-tallets skattefund fra de syd- og sønderjyske egne. Vi skal derfor se på store – ofte nyligt opdagede – sølvskatte og på deres fundomstændigheder, og sammen skal vi se, hvor meget ny viden man kan trække ud af disse fund. Og kan vi måske endda koble dem på de skriftlige kilder, som beretter om perioden i regionen – og kan vi på den måde så belyse, hvor slem en tid 1600-tallet var for den sydjyske befolkning?

Foredraget er ved Museumsinspektør Lars Grundvad, Museet på Sønderskov.

Foredraget er i samarbejde med Sønderjyllands Amatørarkæolger og er gratis for 2 i en medlemshusstand. Tjek for ændringer i nedenstående link.

Arkæologi Haderslev

Dalgade 7, 6100 Haderslev

Vælg billetter

Arkæologi Haderslev

Vetektorteam Varde
2026-03-26 13:00 - 15:00, 2026-04-02 13:00 - 15:00
Intensiv systematisk søgning i Oksbøl Flygtningelejr for veteraner og mentorer ved Vetektorteam Varde

Hvad: Intensiv systematisk søgning i Oksbøl Flygtningelejr – Vetektorteam Varde

Hvor:Nærmeste GPS-adresse – Ål Præstegård, Præstegårdsvej 23, 6840 OksbølParkering (blåt kryds). Hvis du ikke har fået en tilladelse til at køre ind i plantagen, skal parkeringen foregå på Flugtmuseet på den sydligste parkeringsplads.Mødested: Adgang til søgeområdet (gult område) via rød rute. Vi mødes ved søgeområdet.

Hvorledes:• Mundtlig instruks for gennemførelse af detektortræf finder sted kl. 13.05.• Intensiv systematisk søgning• Inden man går ud på selve afsøgningsområdet, skal man have modtaget den mundtlige instruks.• Husk at melde til og fra, hvis du ankommer efter starttidspunktet eller forlader afsøgnings-området før sluttidspunktet.• Anvend om muligt høretelefoner til din metaldetektor, for ikke at forstyrre andre deltagere.• Gravehuller skal tildækkes.• DIME PLUS skal anvendes, og alle fund skal registreres, som fjernes fra marken. Fund, der ikke bliver registreret efterlades på fundlokation. Jernfund, med karakter af bygge-materialer, skal som udgangspunkt nedprioriteres og efterlades på fundlokation.• GPS-sporing er obligatorisk; anvend DIME-sporing.• Fundparade 14.45 (oplægning af fund på fundbordet).• Finder er selv ansvarlig for aflevering af danefæ, men jeg indleverer gerne fund på vegne af finder senest en måned efter.

Jeg/viTilmelding via Facebookgruppen – Vetektorteam Varde.

Fællessøgning nr. 14 - Vetektorregion Sønderjylland
2026-04-04 10:00 - 15:00
Sæsonens sidste månedlige fællessøgning for vetektormentorer og veteraner i Sønderjylland gennemføres lørdag den 4. april ved Fole.
